|  |  |
| --- | --- |
| Numri i lëndës: | 2019:300527 |
| Datë: | 24.02.2020 |
| Numri i dokumentit:  | 00851929 |

**PKR.nr. 7/20**

**NË EMËR TË POPULLIT**

**GJYKATA THEMELORE -DEPARTAMENTI PER KRIME TE RENDA**, me Kryetaren e trupit gjykues Violeta Husaj Rugova, me pjesëmarrjen e sekretares juridike Zelfije Prekaj, në çështjen penale ndaj te akuzuarve L U dhe A K për për shkak të veprës penale të grabitjes nga neni 317 par. 3 lidhur me par. 1 si dhe nenin 31 te KPRK-së, duke vendosur sipas aktakuzës Prokurorisë Themelore -Departamenti për krime te Renda ne Pejë, PP/I.nr. 116/19 të dt. 27.01.2020, pas mbajtjes së shqyrtimit gjyqësor në prezencë të Prokurores së shtetit Valbona Disha Haxhosaj, të akuzuarit L U mbrojtësit të tij sipas detyrës zyrtare av. Bajram Lajqi, të akuzuarit A K dhe mbrojtësit të tij sipas detyrës zyrtare av. Zeqir Bërdynaj, mbrojtësit te viktimave Demë Hasanaj, të dëmtuarit RR M, me dt. 12.02.2020 mori dhe me dt. 24.02.2020 përpiloi këtë:

**A K T GJ Y K I M**

**Te akuzuarit:**

1.L U, i biri i N dhe nënës L e gjinisë K, i lindur me date .. në P, tani me banim ne I rr. “.. ..” nr. .., ka të kryer shkollën e mesme, i pamartuar, i gjendjes së mesme ekonomike, nr. personal .., Shqiptar, Shtetas i R. së Kosovës, gjendet ne paraburgim nga data 30.12.2019 e tutje.

2. A K, i biri i O dhe nënës V e gjinisë SH, i lindur me date ... në P, tani me banim ne fsh. C K I, ka të kryer shkollën e mesme, student, i pamartuar, i gjendjes së mire ekonomike, nr. personal ..., Shqiptar, Shtetas i R. së Kosovës, gjendet ne paraburgim nga data 30.12.2019 e tutje.

**JANË FAJTOR**

 **Për shkak se:**

Me dt. 29.12.2019 rreth orës 11.33 min në fsh. C K I rr. “...” nr. ... me qëllim që vetit ti sjellin dobi pasurore të kundërligjshme me mjetë të rrezikshëm dhe atë një sëpatë dhe thikë kanë sulmuar te dëmtuarin RR M, në atë mënyrë që derisa viktima RR M kishte qenë vetëm në shtëpi duke e ndezur zjarrin me dru, me ç’ rast të akuzuarit të maskuar me maska në kokë fshehën në bodrum, fillimisht i akuzuari A K me një dru e godet viktimën në kokë ku nga kjo goditje viktima rrëzohet për tokë dhe për një çast viktima humb vetëdijen, e pastaj me urdhrin e te akuzuarit L, i akuzuari A ia lidh duart me një litar të hollë dhe që të dy të akuzuarit duke i bërë presion nën kërcenim e një thike dhe një sëpate pronë e viktimës, kërkojnë nga viktima paratë dhe çelësat e veturës, ku i akuzuari L i kërcënohet me fjalët “mos fol se ta heki kryt me sakicë, po qiti çelësat e veturës” ashtu që të akuzuarit nga viktima marrin çelësat dhe veturën e llojit T me ngjyrë të gjelbër me targa ... 110 euro dhe 10 franga zvicerane, një pushkë gjuetie dhe ikin nga vendi i ngjarjes, mirëpo të njëjtit me dt. 30.12.2019 hetohen nga policia te cilët ju vihen ne ndjekje dhe ne dalje te qytetit te Gjakovës për shkak të shpejtësisë së madhe të akuzuarit rrokullisen me veturën e viktimës dhe dalin jashtë rrugës së asfaltuar, policia gjatë kontrollit të veturës gjejnë dhe sekuestrojnë një pushkë gjuetie, një maskë dhe një thikë të cilat janë përdorur me rastin e grabitjes tek i dëmtuari RR M.

-Me çka në bashkë veprim kanë kryer veprën penale te grabitjes nga neni 317 par. 3 lidhur me par. 1 si dhe nenin 31 të KPRK-së.

A ndaj, gjykata në bazë të nenit 7,8,9,10,21,31,38,39,,40,42,43,44,69,70,71,72,nenit 317 par. 3 lidhur me par. 1 si dhe nenin 31 të KPRK-së si dhe nenin 365 të KPPRK-së të akuzuarit i

**GJYKON**

**1.Të akuzuarit L U**

I përcaktohetdënim me gjobë në shumë prej **1000 € (njëmijë euro)** dhe dënim me burg ne kohe zgjatje prej **5(pesë) vite**, të cilat dënime do të ekzekutohen në afat prej 15 (pesëmbëdhjetë) ditësh pas plotfuqishmërisë së këtij aktgjykimi. Ne dënimin me burgim të shqiptuar i llogaritet koha e kaluar ne paraburgim nga dt. 30.12.2019 e tutje.

Nëse i akuzuari dënimin me gjobe te cekur si me lart nuk e paguan në afat të caktuar, atëherë edhe dënimi me gjobë i cekur si më lartë do ti zëvendësohet me dënim burgu duke ia llogaritur një ditë burgim për çdo 20€ (njëzet euro) të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 25 € ( njëzet e pesë euro) dhe ne emër te paushallit gjyqësor gjykatës ti paguaj shumën prej 25 € ( njëzet e pesë euro) dhe shumen prej 50 € ( pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

**2.Te akuzuarit A K**

I përcaktohetdënim me gjobë në shumë prej **1000 € (njëmijë euro)** dhe dënim me burg ne kohe zgjatje prej **5(pesë) vite**, të cilat dënime do të ekzekutohen në afat prej 15 (pesëmbëdhjetë) ditësh pas plotfuqishmërisë së këtij aktgjykimi. Ne dënimin me burgim të shqiptuar i llogaritet koha e kaluar ne paraburgim nga dt. 30.12.2019 e tutje.

Nëse i akuzuari dënimin me gjobe te cekur si me lart nuk e paguan në afat të caktuar, atëherë edhe dënimi me gjobë i cekur si më lartë do ti zëvendësohet me dënim burgu duke ia llogaritur një ditë burgim për çdo 20€ (njëzet euro) të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 25 € ( njëzet e pesë euro) dhe ne emër te paushallit gjyqësor gjykatës ti paguaj shumën prej 25 € ( njëzet e pesë euro) dhe shumen prej 50 € ( pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

Te akuzuarve u vazhdohet paraburgimi pas shpalljes se aktgjykimit, deri ne plotfuqishmëri të aktgjykimit por jo me gjate se dënimi i shqiptuar.

Te akuzuarve ju konfiskohet një brisk me ngjyre te bronzit me shenjen e kryqit te kuq, thika bashkë me mbështjellës të kartonit dhe te njëjtat pas plotfuqishmërisë së aktgjykimit të shkatërrohen.

Pala e dëmtuar RR M nga fsh. C K I, për realizimin e kërkesës pasuroro juridike udhëzohet ne kontest civil.

**A r s y e t i m**

Prokuroria Themelore në Pejë-Departamenti për krime te renda, ka ngrit aktakuzë PP/I.nr. 116/19 të dt. 27.01.2020, ndaj të akuzuarit L U dhe A K për çka ne bashkëveprim kanë kryer veprën penale të grabitjes nga neni 317 par. 3 lidhur me par. 1 si dhe nenin 31 te KPRK-së.

Pas leximit te aktakuzës nga ana e prokurorit të shtetit ne seancën fillestare, gjykata është bindur se të akuzuarit e kanë kuptuar aktakuzën, dhe i ka njoftuar të njëjtit me të drejtat e tyre paraprakisht dhe më pasojat dhe përparësitë e pranimit të fajësisë.

I akuzuari *L U* ka deklaruar se i ka kuptuar pasojat dhe përparësitë e pranimit të fajësisë nuk ka nevoje te konsultohet me mbrojtësin, meqenëse është konsultuar paraprakisht, e pranon fajësinë për veprën penale e cila i vihet në barrë, pranimin e fajësisë e benë vullnetarisht pa presion dhe ne konsultim me mbrojtësin e tij.

I akuzuari *A K* ka deklaruar se i ka kuptuar pasojat dhe përparësitë e pranimit të fajësisë nuk ka nevoje te konsultohet me mbrojtësin ,meqenëse është konsultuar paraprakisht, e pranon fajësinë për veprën penale e cila i vihet në barrë, pranimin e fajësisë e ka bërë vullnetarisht pa presion dhe ne konsultim me mbrojtësin e tij.

*Prokurorja* ka deklaruar se pajtohet me pranimin e fajësinë nga ana e të akuzuarve L dhe A meqenëse pranimi i fajësisë është i bazuar e ne provat në bazë të cilave është ngritur aktakuza e që janë pjesë e shkresave të lëndës. Ashtu që, i propozon gjykatës që ta aprovoj pranimin e fajësisë për të akuzuarit L dhe A.

Mbrojtësi i *viktimave Demë Hasanaj* ka deklaruar se meqenëse pranimi është bërë në mënyrë vullnetare dhe pra presion dhe ka mbështesje në provat që gjenden ne shkresat e lëndës, pajtohet me pranimin e fajësisë.

Mbrojtësi i të akuzuarit *L U av. Bajram Lajqi* ka deklaruar se pajtohet plotësisht me pranimin e fajësisë nga i mbrojturi i tij, ky pranim është bërë pas konsultimit te mjaftueshëm dhe me vullnetin e tij te plote dhe pa presion si dhe pas analizimit të provave të cilat ju janë dorëzuar nga prokuroria, me ç’ rast ky pranim është në përputhje te plotë me provat në shkresat e lëndës, andaj i propozonë gjykatës që ta aprovoj pranimin e fajësisë për të mbrojturin e tij L U.

Mbrojtësi i të akuzuarit *A K av. Zeqir Bërdynaj* ka deklaruar se i mbrojturi i tij në të gjitha fazat e ka pranuar fajësinë, provat janë dhe është penduar thellë për veprën penale, kërkon nga ana e gjykatës që këto rrethana ti këtë parasysh me rastin e shqiptimit te dënimit.

Në vijim kryetarja e trupit gjykues duke shqyrtuar fajësinë nga ana e të akuzuarve vlerësoi se pranimi i fajësisë paraqet shprehje të lirë të vullnetit të të akuzuarve, pasi që e kanë kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarve dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPRK-së, se janë plotësuar kushtet nga neni 248 të KPPRK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Para se gjykata të terheqet për te vendos për dënimin, mbrojtësit të akuzuarit, prokurori, mbrojtësi i viktimave dhe vetë i dëmtuari janë deklaruar lidhur me rrethanat për dënimin.

Mbrojtësi i të akuzuarit *L U av. Bajram Lajqi* thekson se: –“ meqenëse i mbrojturi i tij e ka pranuar fajësinë dhe ky pranim është pranuar edhe nga gjykata, i propozojmë gjykatës që te ketë parasysh rrethanat lehtësuese dhe te mbrojturit tim ti shqipton një dënim nën minimumin e posaçëm nga se konsideroi se edhe me një dënim te tillë mund të arrihet qëllimi i dënimit. Po ashtu nga rrethanat e lartcekurat propozoj që ndaj te njëjtit tij ndërprehet edhe masa e paraburgimit”.

I akuzuari *L U* thekson se: – është i penduar për veprën që i vihet në barrë kërkoj falje te dëmtuarit dhe premtoj se në bazë të mundësive të mija do t’ia kompensoi dëmin e bërë dhe nuk do te bëjë me vepër që i bije ndesh me ligjin.

Mbrojtësi i te akuzuarit *A K av. Zeqir Bërdynaj* ka theksuar se: – “e përkrahi fjalën e kolegut të tim, megjithatë propozoj që përveç që ti hiqet masa e paraburgimit ti keni parasysh rrethanat lehtësuese për te mbrojturin e tij i cili në të gjitha fazat e procedurës ishte korrekt e ka pranuar fajësinë, më parë nuk ka ra asnjëherë në konflikt me ligjin është i moshës së re është student dhe tani i ka ndërprerë studimet dhe ti mundësohet vazhdimi i studimeve”.

I akuzuarit *A K* ka theksoi se: – “i kërkoi falje palës së dëmtuar, babai im kur ka folur me te dëmtuarin se do ti kompenson dëmin, i premtoj gjykatës e nuk do te bije ndesh me ligjin”.

*Prokurorja* po ashtu ka deklaruar se: – “përveç rrethanave lehtësuese që i potencuan mbrojtësit e të pandehurve unë desha ti potencoi disa rrethanë renduese siç janë që në PTH ne Peje Departamenti i përgjithshëm dy ditë pas ngritjes së aktakuzës kanë ardhur edhe 6 kallëzime penale kundër te pandehurve L U dhe A K të cilët dyshohen për vepra penale të vjedhjeve te rënda dhe vjedhjeve. Po ashtu si rrethanë renduese i propozoj gjykatës që ta vlerësoj frikën që e ka përjetuar i dëmtuari që si pasoj e kësaj frike i njëjti nuk ka siguri te banoj në shtëpi e po ashtu dhe as familjarët e tij”.

Mbrojtësi i viktimave *Deme Hasanaj* ka deklaruar se: – “në tersi pajtohem me fjalën e prokurores gjithashtu konform nenit 218 par. 5 ua dorëzojmë një kopje te deklaratës së dëmit të përcaktuar nga ana e të dëmtuarit”.

I dëmtuari *RR M* ka deklaruar se: – “ ma kanë prishur një farë qetësie nuk po ndihna mirë në shtëpi time, as familjarët e mijë nuk po vinë me në shtëpi familjaret e tyre i ka respektuar po me nuk kam besim në ta. Me shëndet nuk jam mirë dhe kur shkon në shtëpi kam frik duhet mirë me kontrollu pastaj me vendos a me hi në shtëpi apo jo dhe çdo herë duhet me fjet me drita ndez, mbetem pranë deklaratës për dëmin”.

Se te akuzuarit janë fajtor, kryetarja e trupit gjykues është bindur duke u bazuar në pranimi i fajësisë nga ana e të akuzuarve, si dhe duke pasur parasysh provat të cilat gjenden në shkresat e lëndës siç janë: raporti i policit Visar Cena i dt.30.12.2019, raporti i policit Hetues Imer Hylaj dhe Hasan Rexhaj e dt. 30.12.2019, raporti i oficerit Shemsije Ademaj e dt. 29.12.2019, raporti i oficerit Meta Kadriu e dt. 30.12.2019, raporti i oficerit Mentor Sylaj i dt. 29.12.2019, raporti i mjekut me nr. 5589 i lëshuar në emër të RR M, lista e dëshmive mbi sendet e konfiskuara, vërtetimi mbi sekuestrimin e përkohshëm të sendeve te dt. 30.12.2019 se bashku me foto albumin, foto dokumentacioni, raporti i vendit te ngjarjes, ekspertiza mjeko ligjore per te dëmtuarin RR M e dt. 24.01.2020, si dhe shkresat tjera të lëndës, andaj edhe i shpalli fajtor te akuzuarit si ne dispozitiv te këtij aktgjykimi.

Kryetarja e trupit gjykues gjatë shqyrtimit fillestar nuk ka gjetur se ekzistojnë rrethana për përjashtimin e përgjegjësisë penale të akuzuarve, andaj te akuzuarit janë penalisht përgjegjës.

Duke vendosur mbi vendimin mbi dënim konform nenit 69 dhe 70 të KPRK-së, kryetarja e trupit gjykues i vlerësoi të gjitha rrethanat lehtësuese dhe rënduese që ndikojnë në llojin e dënimit.

Nga rrethanat rënduese për të akuzuarin L Uka gjykata gjeti se: ka qenë i dënuar për vepër penale lëndim i lehte trupor me dënim me kusht nga Gjykata e Istogut, gjë që e pohoj vetë i akuzuari, ndërkaq për veprat penale që prokurorja deklaron se kanë pranuar kallëzime penale vetëm dy dite pas ngritjes së aktakuzës kryetarja e trupit gjykues nuk ka mundur ti vlerësoj si rrethana renduese pasi nuk i pati në posedim këto kallëzime penale. Si rrethana rënduese për të dy të akuzuarit e bazuar në dispozitën e nenit 70 par.2 nën par.2.1 dhe 2.2, gjykata ka vlerësuar shkallën pjesëmarrjes dhe shkallen e lartë të dashjes, e cila u konstatua nga rrethanat në të cilat është kryer vepra penale, ku të njëjtit pasi marrin atë që duan e lënë të dëmtuarin ashtu të lënduar dhe të lidhur dhe largohen deri sa identifikohen nga policia në Gjakovë pas aksidentit që pësojnë gjatë ndjekjes nga policia.

Nga rrethanat lehtësuese gjykata gjeti se: të akuzuarit e kanë pranuar fajësinë në seancë fillestare, kërkuan falje dhe ishin të penduar, premtuan se nuk do të përsërisin vepra penale, janë të moshe së re.

Bazuar në këto rrethana lehtësuese Gjykata bazuar në dispozitën e nenit 71 dhe nenit 72 par.1 nen par.1.1 të KPRK-së ka shkuar nën minimumin e lejuar me këto dispozita ligjore sa i përket dënimit me burg, duke marr si rrethanë veçanërisht lehtësuese pranimin e fajësisë që në fillim të procedurës. Gjykata ka vlerësuar se dënimet janë në përputhje me shkallën e përgjegjësisë penale të tyre dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarve në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale komform nenit 38 të KRPK-së.

Gjykata duke u gjendur para këtyre rrethanave të akuzuarit i gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale së tyre penale dhe me intensitetin e rrezikimit të vlerave të mbrojtura të shoqërisë siç është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarve në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 38 të KPRK-së.

Gjykata pasi që ka shqiptuar dënim me burgim në kohëzgjatje prej 5 vitesh për secilin të akuzuar, ka vendos që të vazhdoj paraburgimin për secilin dhe arsyet i ka dhënë në aktvendimin e veçantë PKR.nrr.7/20 të dt.12.02.2020.

Vendimi që të akuzuarve u konfiskuan një brisk me ngjyre te bronzit me shenjen e kryqit te kuq, thika bashkë me mbështjellës të kartonit dhe te njëjtat pas plotfuqishmërisë së aktgjykimit u urdhërua të shkatërrohen, pasi që të njëjtat janë mjete, përkatësisht armë të ftohta dhe thika është përdorur si mjet për kryerën e veprës penale. Ndërkaq mjetet e tjera që janë marr të akuzuarve dhe që ishin pronë e të dëmtuarit janë kthyer të njëjtit.

Duke u bazuar në nenin 450 të KPPRK-së e obligoi të akuzuarit në paguarjen e shpenzimeve të procedurës penale.

Konform nenit 39 par.1,2,3 nen par.3.1 të Ligjit për kompensimin e viktimave të krimit e obligoj me pagesën e taksës si në dispozitivin e këtij aktgjykimi.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**GJYKATA THEMELORE PEJË**

 **DEPARTAMENTI I KRIMEVE TË RËNDA ,**

**2019:300527, 24.02.2020**

**Kryetarja e trupit gjykues**

 **\_\_\_\_\_\_\_\_\_\_\_\_\_\_\_\_\_\_\_\_**

Violeta Husaj Rugova

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.